
Forord


Livet forstås baglæns, men
må leves forlæns.. var et af de mange citater historiens
hovedpersoner yndede at kaste om sig. En floskel, måske, ja endda
sikkert. For livet er også præget af omstændigheder og
tilfældigheder, så det nærmest uendelig let kunne været gået
fuldkommen anderledes. For denne historie tager sin begyndelse
nærmest ved en tilfældighed.








En tilfældighed, der
skaber et møde mellem to mennesker, der indleder en rejse, som
kommer til at præge årene fremover i en grad, at det uanset, hvad
de havde forestillet sig på ingen tænkelig måde ville have været et
tænkt scenarie, hvad mødet kom til at betyde. Så at virkeligheden
overgår fantasien skulle vise sig at være ganske vist.



Men sådan er livet
heldigvis også, at mødes det med åbent sind ved man aldrig hvor man
ender og netop denne gennemgribende optimistiske tilgang skulle
vise sig at blive ufattelig betydningsfuld - for at være i stand
til at håndtere de udfordringer der også skulle vise sig, men lad
historien starte med begyndelsen.



Grundlovsdag
2005 – rejsen begynder


Peter satte sig til rette ved
spisebordet og åbnede computeren. Egentlig uden noget særligt
formål. Weekenden var stort set overstået. Drengene var allerede
lagt i seng, men den mindste sov uroligt og Gitte var på dobbelt
aften-/nattevagt.



Tanken var bare at surfe lidt rundt
mellem nyheder og sikkert også ren underholdning indtil klokken
blev så mange og han var tilstrækkelig træt til, at det var tid til
at gå i seng. Den ældste af drengene, som havde værelse ind til
stuen sov meget let for tiden, hvilket han egentlig altid havde
gjort, og vågnede tit i løbet af aftenen. Det var lettere at
koncentrere sig om lidt surfen en at begynde på en film eller en
bog for den sags skyld.



Ingen egentlige nyheder af betydning.
Det store fodboldikon Frank Arnesen skulle øjensynlig være
sportsdirektør i Chelsea og lignende. Agurketiden syntes allerede
at være startet, så efter et par andre sportsnyheder begyndte Peter
at kede sig. Han var fortsat ikke særlig træt, egentlig ønskede han
vel at Gitte var her så de kunne have sex. Det havde været en af
den slags weekender, som de fleste småbørnsforældre vel har, hvor
de dårligt havde set hinanden. Hendes weekend- og nattevagter fik
helt sikkert dagligdagen til at fungere bedre, men engang imellem
gjorde det det sværere at få set hinanden, få tid til flirt. Han
elskede deres liv og de forsøgte begge at være bevidste om det, men
samtidig kunne der let glide lidt hverdags-slør over det efter 8 år
og nu to drenge på 4 og 1 1/2 år.



De havde mødt hinanden til volleyball,
som de begge havde spillet i mange år, og i starten havde forholdet
vel mest været casual, når dame- og herreholdet havde været på tur
rundt i landet, og de obligatoriske øl blev drukket i tog eller bus
på vej hjem. Også da begge lige var kommet ud længerevarende
forhold, og derfor netop ikke søgte det, tværtimod. Alligevel var
forholdet groet efter de første måneder og blevet mere og mere
fast. Flertallet havde dog ellers nærmest fra starten dødsdømt
forholdet. Begge havde i den periode været flyvske og flirtende, og
kunne lide at bestemme, men var ellers bestemt yderst forskellige
temperamenter. Men kombinationen havde alligevel sjældent slået de
store gnister, og med tiden blev de vel snarere set som det ideelle
par. Skændtes aldrig offentligt og i virkeligheden yderst sjældent
privat. Selvfølgelig var de uenige - endda om mange ting, men
evnede stort set altid at finde en løsning. De havde forholdsvis
hurtigt flyttet sammen og derefter fået deres første barn. De kom
begge fra længerevarende forhold, og var måske derfor netop også
forholdsvis afklarede med hvad de gerne ville have, og hvad de
forventede af deres partner. Derfor havde de samtidig tilladt
netop det frirum, som de begge anså for vigtig. Plads til leg, både
i form at have tid til sig selv og egne aktiviteter og
flirt.



Dermed udviklede rammerne for deres
forhold sig næsten skabelon-agtigt, selvom dette var en vending
Peter ville hade at bruge var det også en realitet. Startende med
at de flyttede sammen i en mindre lejlighed i Københavns
Nordvestkvarter, hvor stort set alle unge studerende på et
tidspunkt må have boet. Her fik de deres første barn og flyttede
forholdsvis hurtigt til en større lejlighed på Frederiksberg. Og da
de et par år senere ventede barn nummer to begyndte de at kigge
efter et hus og flyttede til forstæderne og fortsatte begge med at
arbejde. Kunne udefra dårligt have været mere småborgerligt og
passende mere til en Leif Panduro roman.



Men nærmest selvfølgeligt bevægede
forholdet sig også over årene, velsagtens som næsten alle forhold
bevægede sig i forskellige faser, og hvor forholdet for hvert
spring blev dybere forankret, betød forankringen også at tingene
blev måske ikke ligefrem mere fastlåste, men så mere rutineprægede.
Det første spring var ikke det første barn, som man måske ellers
kunne have forestillet sig, for i virkeligheden ændrede det ikke
meget. Det første egentlig store spring blev derimod barn nummer
to, der kom på et tidspunkt, hvor begges karriere samtidig tog
større fart. De bevarede stadig bevidstheden omkring, hvor vigtigt
det var at bevare intimiteten mellem sig, da de også observerede
hvordan netop en hel del af deres omgangskreds gled fra hinanden,
enten i form af en egentlig skilsmisse eller - og måske et eller
andet sted værre - “blot” blev venner for hinanden, og derfor ikke
levede livet fuldt.



Men trods dette blev intimiteten mellem
dem mere rutinepræget, tilfredsstillende, men skulle også passes
ind i en hverdag med arbejde, børneafhentning og praktiske gøremål.
Ja, selve vendingen “passes ind” siger vel en del og udtrykker jo
også den prioritering, som det trods alt også fik. Intet han ville
ønske anderledes. I denne fase eksperimenterede de også mere
simpelthen fordi den stormombruste forelskelsesfasens rene
kvantitative mængde af sex, afløstes af mindre tid og dermed også
behovet for udvikling og øget nærhed. Og alligevel bevægede dette
så alligevel mod det mere rutinemæssige, og som årene gik vel
egentlig mere og mere, uden at det dog ville kunne karakteriseres
som egentlig kedeligt.



Tankerne - og blikket - gled tilbage mod
skærmen. Lidt uskyldig flirt - og inspiration - kunne aldrig
skade, mens han kedede sig. Flirt kunne ske i dagligdagen på
arbejdspladsen, i supermarkedet, til fester eller sport. De var
begge enige om, at det var fuldkommen i orden. Og også om hvor
grænsen gik. En grænse der helt sikkert gik ved utroskab, og noget
han på ingen måde kunne forestille sig at ville kaste sig ud i. En
ting, han var nærmest uendelig bevidst om, da det netop havde været
noget han havde oplevet mange år i forvejen, og som dengang havde
resulteret i en beslutning om aldrig at lyve. Måske højtravende, og
helt sikkert naivt, men havde indtil videre været muligt at
efterleve.



Peter tastede "chat" ind i søgefeltet og
en lang række muligheder, danske og udenlandske, dukkede op. Peter
valgte den øverste danske på listen. Den ene kunne vel være ligeså
god som den anden. Mere nysgerrig end pirret.



Samtidig var chat ikke ikke over
grænsen, da han vidste at Gitte for sjovt havde gjort det på
enkelte af hendes sene nattevagter, dog sammen med en af kollegerne
eller sagde hun i det mindste. Og hun havde nærmest drillende
fortalt hvilket billeder der var sendt til venindens e-mail.
Billeder der som oftest ikke ligefrem havde stået mål med
afsenderens mere flatterende beskrivelser af sig selv. Peter var
dog på ingen måde den jaloux type og havde derfor intet imod, hvad
hun gjorde. Som det typiske analogi om, “at det ikke gjorde noget
at samle appetit ude, så længe man spiste hjemme”.



Peter kiggede rundt på de forskellige
emner for chatten, der dukkede op. Man kunne stort set finde emner
for hvad som helst, men chatrummene var tydeligt mest centreret
omkring enten alder eller de forskellige mere erotiske emner.
Peters første indskydelse, da hans erfaring med chat var begrænset
til det faktisk ikke eksisterende var måske at starte blødt, men
hvorfor ikke gå linien ud, når det alligevel var fuldkomment
uforpligtende. Peter kiggede ned over det forskellige kaldenavne
der var brugt. Der var tydeligt flest mænd, og tydeligvis brugte
mange betegnelser dækkende for deres fysiske formåen eller
størrelse. Eller måske snarere, hvad de drømte om var deres fysiske
formåen eller størrelse. Et eller andet sted fandt Peter det for
plat og turde slet ikke tænke på, hvilken typer kvinde et sådant
navn ville tiltrække. I stedet indtastede han
Jens34, kort og præcist, så måtte han jo tage
den derfra.



Men han ville dog ikke bruge sit eget
navn. Egentlig helt ulogisk, da Peter ikke ligefrem ville afsløre
noget, men på en eller anden måde hørte det med til anonymiteten
omkring chatten.



Peter surfede kiggede rundt på, hvad
folk skrev, skrev lidt på må og få. I langt de fleste tilfælde gled
det ud i sandet, og i de fleste tilfælde, blev han vel egentlig
bare afvist. Sikkert naturligt nok. De fleste kvinder blev nok
nærmest overfaldet af mere eller mindre platte kommentarer fra
mænd, der ligesom han selv surfede rundt, og han erkendte gerne - i
det mindste for sig selv - at han måske ikke havde nogen egentlig
tilgang eller smart bemærkning. Virkeligheden var jo nok også, at
det netop var smarte bemærkninger, var det som skræmte kvinderne
væk. Så meget for en flirt tænkte han smilende
indvendigt.



Efter et stykke tid begyndte han at kede
sig lidt, men omvendt kunne han ikke afvise at han da stadig var
nysgerrig. Peter scrollede ned over listen af andre på chatten og
nicket “Louise 35” sprang i øjnene, som et tilfælde. Tilsvarende
fuldkommen simpelt som hans eget. Måtte næsten
prøves.



“Hej”, mere simpelt kunne det vel ikke
være. Svaret kom hurtigt tilbage.



Over de næste timer kom de til at kende
hinanden tættere. Efter de lettere prøvende indgangsreplikker
bevægede de sig lettere prøvende og næsten generte tættere på
hinanden uden dog at åbne for meget. Louise viste sig dog hurtigt
som godt og intelligent selskab, og i stand til på en humoristisk
og ironisk måde at glide af, hvis chatten enten blev for nærgående
eller egentlig plat. “Varme sokker” var således svaret, da Peter
forsøgte at dreje det i mere direkte seksuel retning. Peter indså,
at det nok ikke var den vej, da skulle bevæge sig og var egentlig
godt tilfreds. Egentlig sexchat var alligevel ikke hvad han søgte,
overbeviste han sig selv om. Under alle omstændigheder var Louise
langt mere interessant.



Peter slukkede computeren og kiggede
lidt ud i luften. Timerne var nærmest fløjet afsted og han var
blevet fanget af både Louises drillende personlighed og intelligens
på en måde, som han egentlig ikke havde forestillet sig, at det der
skulle være fuldkommen uskyldig flirt ville udvikle sig. Han kunne
vel heller ikke lade sig helt fri for, at hun pirrede hans
nysgerrighed. Egentlig slet ikke når han tænkte nærmere efter.
Peter slukkede lyset i stuen, gik ud på badeværelset for at hente
tandbørsten og gik i gang mens han kiggede ind til børnene på
skift. De sov begge tungt, som de havde gjort hele
natten.



"Varme sokker"; Peter nærmest rystede
smilende på hovedet mens han spyttede tandpastaen ud i håndvasken,
skyllede efter og gik ind i seng.








Det var 5. juni - Grundlovsdag.. efter
en travl dag, hvor hele familien blandt andet havde været til
fødselsdag, havde Louise sat sig på kontoret. Et håb om at gribe
fat i et par arbejdsopgaver inden næste uges begyndelse ville være
en optimal afslutning på ugen. Hun havde rigeligt at tage fat på -
et familieliv med tre aktive unger mellem 5 og 12 år krævede meget
opmærksomhed, men det var noget hun virkelig gerne prioriterede og
forsøgte altid at navigere i omfanget af de opgaver der fulgte med
det faktum at disse herlige unger var en afgørende del af hendes
liv kombineret med blandt andet et ret krævende job. Tankerne gled
lidt på langfart.. familielivet, en mand som hun havde kendt i
ganske mange år, en herlig bopæl i form af familiens gamle gård,
hvor de nu havde boet i 12 år, et aktivt naboliv, gode venner, en
stor familie, en fritid bestående af naturligvis deltagelse i
børnenes mangeartede aktiviteter, bestyrelsesarbejde,
sport..



Hun var virkelig godt tilfreds med den
retning livet havde taget.



Tænkte lidt på sin mand.. de havde kendt
hinanden i 17 år og kunne ikke lade være med at smile ved tanken.
Årenes gang lod sig glide som en film bag
øjnene…



Hun erindrede den inderlige forelskelse,
der havde været omdrejningspunktet for år tilbage.. herefter var
det gået stærkt.. de havde mødt hinanden på det lokale diskotek i
en ung alder og han havde tilbudt at køre hende hjem da hun på
ingen måde var i stand til dette og hun mente vel egentlig derfor
at førstehåndsindtrykket måtte være lidet flatterende. Det skræmte
tilsyneladende ikke ham og dagen efter mødtes de allerede igen da
der virkelig var opstået en følelse af noget ganske særligt og
havde herefter stort set været sammen hver eneste mulige dag indtil
de kun få måneder efter flyttede sammen så godt som det nu lod sig
gøre med hans arbejde i udlandet og hendes arbejde i blandt andet
København, men de var fuldstændig enige om, at det ikke skulle være
anderledes.



Der var i den grad tale om to vidt
forskellige personligheder - hun den temperamentsfulde, impulsive
og rebelske type - han en modvægt i form af det afbalancerede,
robuste og maskuline, der i den grad formåede at være et modspil -
og på den måde havde de nogle særdeles intensive år, hvor der måtte
files mange steder før der opstod en særdeles harmonisk samlivsform
med respekt for forskellighederne, der aldrig for alvor ændrede
sig, så opstarten kunne næsten ikke andet end slå voldsomme gnister
- og det var helt sikkert en sund udviklingsfase for begge parter.
På den måde var de vokset fra unge til voksne sammen og evnen til
at bygge familie og bakke hinanden op gennem årene var da også til
at få øje på.. opstart af virksomhed, hvor de også fortsat hjalp
hinanden, Louises færdiggørelse af en lang uddannelse havde
virkelig også krævet overskud fra begge parter da der undervejs var
kommet to børn til, gennemgribende renovering af en firelænget
landejendom var en anden stor opgave, opkøb og renovering af flere
boliger og sommerhuse gennem årene.. alt dette sammen med et
sideløbende aktivt socialt liv og de nu tre børn havde bestemt
kostet kræfter gennem tiden..



Således ingen tvivl om, at rammerne om
et godt familieliv var skabt og at de fælles var formidable til at
udfylde disse rammer. Et vel udefra set nærmest perfekt liv kørte
forbi øjnene.. og Louise vidste også godt, at det var sådan, at det
hele blev betragtet.. noget hun var blevet fortalt så uendelig
mange gange. Det, der da hun var ung havde virket så flatterende og
attråværdigt - havde over tid fået hende til også at tvivle.. var
der faktisk noget hun gik glip af..



Louise vidste, at de begge prioriterede
at have et aktivt sexliv - endda selv om indsatsen gennem årene var
blevet mindre ved erkendelsen af, at hverdagen indtræffer med
stigende familieaktivitet, men de havde virkelig forsøgt til
stadighed at udvikle det og eksperimenterede da også, hvor det var
muligt - samt ikke mindst holde aktivitetsniveauet levende - ved at
lægge åndehuller ind i en travl hverdag, der fortsat gjorde et
gensidigt behov for jævnlig udlevelse mulig..



At stille vækkeuret en time før, mødes i
løbet af dagen under påskud af et vigtigt møde, forlade festen
under påskud af.. og i det hele taget på den måde være kreative..
når nu hverdagen som almindelig børnefamilie også satte sine
begrænsninger..



Ingen tvivl om, at det fungerede godt,
selv om årenes gang også havde indfundet sig med, hvad man i
skoleverdenen vist kalder en rutinepræget præstation, men nu ikke
mest dette, der fik Louise til at tvivle - det var primært hendes
manglende kvantitative erfaring.. hvordan ved man om noget ikke kan
være bedre, når man ikke har prøvet..



Louise forsøgte at kaste tankerne væk..
som flere gange tidligere - vidste godt at der var tanker det kunne
være bedst ikke at tænke - fordi det skabte grobund.. Hun kunne vel
reelt ikke være det bekendt..



Hun måtte erkende, at den til stadighed
nærværende rebelske tilgang lurede.. uanset hvor befriende
tilfredsstillende og ukompliceret det hele kunne synes.. og
erkendte også, at den opladning familielivet som grundfundament
ubetinget sikrede var ufattelig værdifuldt, men som
grundindstilling kunne hun ikke fordrage tanken om måske at gå glip
af noget uanset, hvor højt hun end elskede ham og det liv de sammen
havde skabt - og befandt sig her i et efterhånden erkendt sandt
paradoks.. noget hun holdt for sig selv og uanset venindernes
tilgang til den slags bestemt ikke havde behov for at dele med
nogen.



Ville vel dybest set ønske, at hun netop
kunne drøfte dette med sin mand, men vidste instinktivt, at netop
dette ene emne ville absolut ikke være en mulighed - så uanset hvor
god relationen end var, var hun fuldstændig overbevist om, at han
ikke på nogen tænkelig måde ville acceptere at denne del blev
udforsket.. i det hele taget ikke med indblanding eller
inspiration fra andre og da på absolut ingen måde, at det blev
udlevet i praksis - og det afholdt hende fra at bringe emnet op -
velvidende at man simpelthen ikke kan få alt..



Hun kendte såmænd grænserne - vidste, at
han ikke kunne fordrage, hvis hun dansede lidt for tæt med en anden
- noget hun på den anden side elskede at pirre ham med som en
glimrende optakt - velvidende at hun aldrig nogensinde vil
overskride nogle grænser.. Ikke at han på nogen måde ikke stolede
på hende, det var hun helt overbevist om, mente virkelig bare at
denne del af samlivet skulle holdes mellem to.. Dette var hun enig
i - uanset hendes egne grænser vist mere var landet på - samle
appetit ude spise hjemme konceptet.. og smilede ved tanken om, at
hun arbejdsmæssigt fra tid til anden rejste verden rundt med sine
kollegaer, hvilket vitterlig gav alverdens mulighed for netop
utroskab, hvis det var hvad hun ønskede.. men hun var fuldstændig
afklaret med, at det aldrig nogensinde ville blive en mulighed -
eller overhovedet forekomme i hendes liv.. da det ville være et
alt, alt for højt spil i forhold til, hvad hun så kunne miste..og
da overhovedet heller ikke, hvad hun havde lyst
til..



Hun kunne alligevel ikke
koncentrere sig nu. Valgte i stedet at logge på chatten - noget hun
havde prøvet første gang for vel ca et halvt år siden.. huskede det
ikke præcist - en aktivitet hun således naturligvis holdt for sig
selv og fra tid til anden brugte tid på at overveje, hvorfor var
tiltalende. Ikke noget, der forekom ofte overhovedet, blot som en
forbavsende let tilgængelig inspirationskilde.. En tanke der
pirrede.. med en generel undersøgende tilgang til livet virkede
netop den eventuelle tvivl som en kendsgerning hun bestemt ikke
ønskede at være i tvivl om.. så valget i forhold til at afsondre
mulighederne var endda faldet på at logge på en sexchat.. Hun
åbnede derfor PC'en og skrev Louise.. ..



Kontakt var det ikke svært at opnå -
ganske kort tid efter at hun var logget ind var skærmen fuldstændig
rød af mere eller mindre flatterende tilbud.. Hun havde ikke nogen
egentlig strategi, men valgte de mest frastødende nicks fra.. kunne
simpelthen ikke forestille sig at der bag et lidet fantasifuldt
navn gemte sig et særligt begavet menneske. Fravalgte desuden de
personer med de mest nærgående kommentarer for selv om hun ganske
vist var logget på en sexchat var ambitionen trods alt at holde
barren forholdsvis højt - og hvorfor egentlig
ikke..



Havde såmænd allerede i den forholdsvis
korte periode hun havde forsøgt sig med chat haft et par rimeligt
fornuftige personer i den anden ende - uden at hun dog havde ønsket
at det skulle blive til mere end det.. hensigten med at logge på
var helt klar og enkel - forhåbentlig at kunne hente lidt fornyet
inspiration - om det reelt var en gangbar mulighed havde hun endnu
ikke for alvor taget stilling til - så det hele var vitterlig meget
prøvende.. men nu havde hun dog besluttet at give det en
chance..



Hun var fuldstændig bevidst om, at dette
netop blot skulle være hyggelig afveksling og satte dermed grænsen
skarpt såfremt ordlyden blev for ringe og hun vidste ihvertfald at
hun simpelthen ikke ville spilde tiden med hvem som helst bag
skærmen.



Så hun svarede et par stykker der skrev
- hoppede hurtigt væk igen, hvis den næste sætning var af uskøn
seksuel karakter.. fornemmede blot, at det ikke var typen for hende
- og selv om der formentlig var fælles mål - ønskede hun i det
mindste at vejen dertil skulle være en anelse mere
sofistikeret.



Blev derfor helt glad da der var en
person med et nick præcis så simpelt som hendes eget der skrev og
besvarede derfor naturligvis det første "Hej..".. Her var en person
der dels kunne stave og dels formåede at formulere sig med et for
stedet højt lixtal.. ikke at det vel egentlig var fuldstændig
væsentligt, men noget skulle blot skille de forskellige muligheder
fra hinanden.. Desuden en ubetinget fordel i dette forum at være i
stand til at svare hurtigt tilbage og det blev til fulde leveret
her..



Peter var rap i replikken og med et for
det valgte forum tydeligt akademisk sprog formåede han at holde
hendes interesse fanget i en grad, at hun næsten kun fornemme
charmen på den anden side af skærmen og hun blev fanget af den
intelligente ordveksling der rullede hen over
skærmen. 



Netop her viste Peter sig at være
hurtigopfattende - eller måske i virkeligheden nærmere af
tilsvarende opfattelse, hvilket hun naturligvis ikke kunne have
nogen erkendelse af på dette tidlige tidspunkt.



Så ganske uskyldige spørgsmål blev
stillet med en underliggende snert af det drillende. Vel dels for
at signalere, at denne leg skulle være både sjov og uskyldig, men
mindst ligeså meget fra hendes side af skærmen en helt naturlig
tilgang til mødet med andre mennesker. Det skal ikke nødvendigvis i
udgangspunktet være alvorligt da hele tilgangen til, hvad end der
opstår gerne må mødes med et optimistisk synspunkt som Louise
gennem årene havde erfaret gør livet langt enklere. Så selv i dette
egentlig fuldstændig ligegyldige og helt anonyme forum syntes dette
vigtigt.



Så de kom omkring uddannelsesretning og
ungdomsliv i København, hvor det viste sig at både Peter og Louise
havde tilbragt adskillige sene nattetimer samt dagstimer på
universiteterne. Der blev drøftet arbejdsliv og fritidsinteresser
og hurtigt blev det åbenlyst at interessen for ihvertfald at drikke
whiskey var gensidig - så trods det lidet flatterende chatrum var
kommunikation lige denne aften blandt disse to personer vel
sjældent velformuleret.



Der blev drillende flirtet så godt som
det nu i denne situation er muligt og prøvende blev der stillet
adskillige spørgsmål - præcis som man gør når man møder nye
mennesker - dog med den lille ekstra bonus at tonen i et anonymt
forum er noget mere frivol.



Men samtidig blev der sat grænser og
fornemmelsen af modpartens personlighed opstod ganske hurtigt dog
uden overhovedet at vide om det stemte overens med
virkeligheden.



Så da det vitterlig var tid at gå i seng
og chatten naturligt udviklede sig i retning af at udveksle
mailadresser gav hun ham sin til dette formål oprettede mail og
ønskede ikke hans. Hun vidste, at hun under ingen omstændigheder
behøvede videre kontakt med en mand, der ikke kunne tage initiativ
og udvise den minimale handlekraft der lå i at sende den første
mail, så hun skrev blot tilbage.."Skriver du så svarer jeg.. "..
for selv om hun virkelig som person var både beslutningadygtig og
netop handlekraftig - havde hun en fuldstændig klar opfattelse af,
hvilken mandetype hun måske mente kunne bidrage med noget i hendes
liv og den minimale forventning var der ingen grund til ikke straks
at få afstemt og dette uanset hvor suspekt formålet end kunne synes
- visse formalia måtte blot være i orden.



Så da hun loggede af vidste hun ikke om
hun nogensinde hørte fra ham igen.








Første dag
efter chatten


Mandag morgen ringede vækkeuret som
vanligt omkring klokken seks. Gitte ville snart komme hjem. Peter
vidste ikke om han havde egentlig drømt om Louise, men ingen tvivl
om, at hun stadig lå i hans underbevidsthed, mens han trak i
cykeltøjet, der allerede var lagt frem. Han vidste godt, at det
ikke ligefrem var det mest sexede,men omvendt praktisk. Han gik ind
for at vække drengene, som skulle afleveres i vuggestue og
børnehave på vej til arbejde, fik dem begge op, forholdsvis friske
på trods af, at det havde været weekend. De næste 20 minutter gik
med de daglige gøremål, bad, vask af drengene, tandbørstning. Ting
der kunne gøres mere eller mindre på autopilot, når drengene havde
en god dag.



 “Hejsa,” lød det fra Gitte gennem
huset, så også drengene, der heldigvis var klar, hørte det og løb
hende i møde. Frisk morgenbrød på sat på spisebordet, mens Peter
drak dagens første kop kaffe. De hele gik efter rutinen. Gitte fik
et kys og vi ses i aften, inden han smuttede ud og fandt cyklen
frem, mens børnene spiste færdigt. Børnehaven lå tættest og
herefter vuggestuen, hvor Peter satte cykelanhængeren ved siden af
de andres inden turen gik mod København.



På cykelturen ind hørte han som vanligt
musik. Mens tankerne både gik på arbejdsdagen foran ham og vel også
på aftenen i forvejen. Et hurtigt bad i kælderen og herefter op
foran skrivebordet, hente den næste kop kaffe, mens computeren
startede op. Han kunne ikke lade være med at tænke på Louise, mens
han kom gennem de første e-mails. Var stadig nysgerrig hvem hun
egentlig var. Chatten havde jo i realiteten kun løftet et slår. Han
startede sin hotmail.



 “Kære Louise,



Tak for chatten i går,
…”



 Mens han tastede de første
bogstaver vidste han egentlig godt, at han var på en glidebane og
at skrive til hende var milevidt fra en fuldkommen anonym chat.
Alligevel havde hun pirret hans nysgerrighed i en grad, så han
trådte over denne grænse, til hvad der udviklede sig til en
forunderlig rejse. Da de forholdsvis få og relativt banale linier
var skrevet, for hvad skulle man egentlig skrive trykkede han på
send uden egentlig forventning om et svar. Bevidst havde han
forsøgt at lade mailen være åben, holdt i en uforpligtende form med
en forholdsvis erotisk flirtende undertone uden opfordring til
andet end at lære hinanden bedre og måske udveksle fantasier. Om
det var lykkedes kunne kun tiden jo vise.








Mandag morgen efter en forlænget weekend
og arbejdsdag.. En morgen, hvor de store børn skulle i skole og den
yngste afleveres i børnehaven. Ikke hendes opgave denne morgen, men
hun vækkede alligevel de største børn inden hun gik i bad ved at
kysse dem på panden, synes at synet af sovende børn var umætteligt
- de kunne vældig godt kunne lide at have tid til både at vågne og
hygge om morgenen.. Da ungerne efterhånden klarede morgenrutinen
selv handlede morgenerne mest af alt om koordinering. De nåede alle
at spise morgenmad.. og børnene ville have tid til morgenrutinerne
- inden de store selv tog afsted og den yngste blev afleveret i
børnehave når det lige passede - skulle blot møde senest kl. 9 da
det var køretidspunkt for skovbørnehaven.. Louises mand arbejdede
mange dage hjemmefra og havde derfor som oftest tid om morgenen når
folkene først var sendt afsted, hvilket børnene nød godt af. Louise
kørte således tidligt på arbejde - hun havde lidt længere end det
egentlig var optimalt, men med fleksible arbejdstider og muligheder
og hjemmearbejdsplads til næsten fri afbenyttelse var det
uproblematisk.. og kunne som oftest endda holde tidligt fri,
udelukkende rejseaktiviteterne spolerede disse goder, men det var
bestemt det hele værd.



Hun benyttede altid lejligheden til at
tune ind på P1 og elskede dette tidspunkt på dagen..
transporttiden, hvor hun var alene og tænkte lidt på weekenden,
dagens opgaver og kunne ikke lade være med at smile ved tanken om
gårsdagens chat, der havde trukket ud. Gad vide om hun nogensinde
hørte fra Peter igen. Tænkte, at det virkelig havde været et
interessant møde.



Nåede frem til arbejdet, sagde godmorgen
til et par kollegaer, der allerede var mødt.. hendes kontor lå på
første sal og her var ikke mødt andre.. startede computeren og
hentede vand,, åbnede som det første mailboksen.. ikke særlig
overrasket over indholdet da hun loggede på derhjemme i aftes..
vidste at dette ville blive en forholdsvis rolig dag da der ikke
var eksterne møder, kurser eller lignende så ville i stedet bruge
tiden på at få lukket evige hængepartier og talt med et par
kollegaer..



Loggede med endnu en tanke på chatten i
går på solmail'en og gik så i gang med dagens
opgaver..



….



Peter havde ladet hotmailen stå åben
mens han arbejdede videre, uden at vide om han skulle forvente et
svar. Men han vidste, at han håbede det. For selvom hele flirten
selvfølgelig var en harmløs leg, havde han også en fornemmelse af,
at der på den anden side af skærmen gemte sig en spændende og
interessant person. Hvad mere kunne han egentlig vide, ja egentlig
kunne han vel ikke engang vide det. For selvom Peter egentlig
opfattede sig selv som en rimelig menneskekender, så var det naivt
at tro, at han kunne vide noget. I virkeligheden kunne han jo intet
vide, da ord er yderst taknemmelige og særligt det skrevne ord.
Noget han allerede selv vidste, da en del af hans arbejde netop var
at arbejdede med ord - eller vende formuleringer til noget gunstigt
og overbevise andre om det.



Mens han sad og gjorde de sidste
forberedelser til et internt møde checkede han igen mailen. Måtte
indrømme for sig selv, at han allerede havde gjort det en del gange
i det korte tidsrum, siden han havde sendt mailen til Louise. Han
så, at der var en mail fra hende, og skyndte sig at åbne
den.








Louise kunne ikke lade være med at tænke
på Peter.. af en eller anden udefinerbar grund havde han blot gjort
et virkelig positivt indtryk.. Hun måtte derfor erkende, at det var
med en særlig forventning, at hun åbnede den mail der faktisk kom..
Kunne ikke lade være med at trække på smilebåndet velvidende, at
det sikkert have krævet i det mindste en enkelt overvejelse at
sende denne mail afsted næsten ud i intetheden.. og kunne bestemt
heller ikke lade være med at betragte det som en sjov
leg..



Hun tog hurtig stilling til at mailen
var værd at svare - et svar der naturligvis skulle være uhyre
neutralt, men trods alt også så passende kontant, at hun håbede, at
han blot ville lade være med at svare igen såfremt han fandt tonen
for direkte eller hård, der var simpelthen ingen grund til at
spilde tiden med alt for meget ligegyldighed.. eller en alt for
fintfølende person, det ville virkelig ikke passe til hendes egen
facon.. så i et forsøg på trods alt også at afstemme nogle basale
forventninger og alligevel også gøre det interessant for ham at
svare igen blev der både hurtigt og på den helt umiddelbare måde
sendt et svar afsted.. Underligt at trykke send, men hun håbede, at
det ville vise sig at skabe en sjov fortsættelse af legen og uanset
hvad var intet hverken spildt eller
mistet..








Mailen bekræftede, hvad han allerede
havde fornemmet. På den anden side gemte der sig en person, som i
helt sikkert yderligere vækkede hans nysgerrighed. Den var en
blanding af det yderst faktuelle, satte nogle meget klare
grundlinier for rammerne af enhver videre korrespondance. Louise
ønskede ikke utroskab, men vel snarere inspiration. Så på den måde
var forventningerne i hvert tilfælde afstemte fra nærmest første
linie. Peter smilede indvendigt. Ingen tvivl om at det kontante og
direkte yderligere pirrede han. Bestemt noget, som han fandt
attraktivt. Mailen blev afsluttet med “Hermed det hurtigste svar du
nok nogensinde skal forvente.. stik lige den *GG*”. Det var lige
før han grinede i det mindste indvendigt. Noget i netop den linie
trickede Peters konkurrencegen, så selvom tiden var til at gå til
mødet begyndte han svaret. Måske var det bare en undskyldning for
at svare hurtigt tilbage, han havde sikkert gjort det alligevel, da
der var et eller andet ved Louise; en kemi han
fornemmede.








Langt mere interessant blev det til
gengæld herefter da tråden faktisk blev taget op i den anden ende
og Peter endda svarede virkelig hurtig.. i en både humoristisk og
ligefrem tone - det var tydeligt, at han havde evnen til at
formulere sig, hvilket naturligvis var en absolut fordel.. ikke
mindst i sådan et forum, men da hun selv kunne lide at lege med
ordene og formuleringerne og altid havde kunnet lide at skrive var
dette bestemt ikke uvæsentligt og tegnede godt..








Cykelturen hjem var altid en god måde at
skabe en distance og komme væk fra arbejdet. Simpelthen rense
hovedet og måske løse de problemer og opgaver, som han ikke havde
nået i løbet af timerne ved skrivebordet. Denne dag kredsede
tankerne dog mere omkring Louise. Hun pirrede ham, vidste hvad hun
ville og var bestemt ikke bange for at udtrykke det.



Som normalt var Peter taget forholdsvis
tidligt fra arbejde, hvad der var vanen, hvis der ikke lige var et
møde. Det betød også, at han som oftest kunne hente drengene i
henholdsvis vuggestue og børnehave. Den mindste var stadig ikke
fyldt to år.



Peter svingede op ad den lille bakke,
som udgjorde indkørslen, hvor han stillede cyklen. Anton var som
vanligt ude og lege, hvor han tumlede rundt i legestativet. Peter
kunne ikke lade være, at tænke på, hvor forskellige de to drenge
var; Anton den forholdsvis frygtløse, eller måske snarere
dumdristige, hvis man kan sige det om et så lille barn. Så selvom
han ikke på nogen måde var klodset var han altid fyldt af blå
mærker og skrammer. Den store derimod var langt mere forsigtig med
det fysiske, men samtidig langt mere udadvendt og snakkede med alt
og alle.



Som altid ville Anton lige tage en
sidste tur i legestativet, en sidste på gyngen, en sidste tur på
rutsjebanen, en sidste tur ... Han kendte møllen og egentlig nød
han også, bare at se ham lege, så - som altid - gav han sig god tid
inden han alligevel til sidst måtte træde i karakter, da den store
jo også skulle hentes. Heldigvis lå børnehaven mindre end 500 meter
fra vuggestuen, så han har hurtigt derhenne.



Niels spillede fodbold med de to
mandlige pædagoger, Søren der var inkarneret FCK-fan og Christian,
der var lige så inkarneret Brøndby-fan. Lige siden at han var helt
lille havde Niels elsket alt med en bold, så det var dejligt at
børnehaven havde to mandlige pædagoger eller vel egentlig
pædagogmedhjælpere. Det hjalp helt sikkert på dynamikken. Selvom
Anton var lille lod de ham være med. Der var jo nogen fordele ved
at være lillebroderen. Imens hyggesnakkede Peter lidt med Hanne,
der var souschef og leder af blå stue. Egentlig lidt om alt og
intet. Peter fornemmede, at hun fandt det befriende at han ikke
koncentrerede al samtale om hvordan nu hans lille guldklump havde
klaret dagen, hvilke nye fantastiske ting, han havde lært osv.,
osv. som de fleste syntes at gøre, men derimod om helt andre
dagligdags ting som politik eller film eller bare noget helt
tredje. Han havde god tiltro til institutionerne og oprigtigt kunne
der bestemt gå for meget navlepilleri i det hele.



Faktisk gik der sikkert en halv time,
hvad der ofte skete når han alligevel ikke havde travlt, og
drengene nød det i fulde drag og Peter nåede endnu en kop kaffe,
som på dette tidspunkt på dagen var nået antallet
mange



-------



Da han lagde sig til at sove dukkede
Louise igen op i bevidstheden. Hvis han tænkte efter havde hun vel
hele tiden rumsteret lidt i baghovedet. Tænkte lidt på, hvordan og
hvem nu var. Egentlig bare en sjov fantasi. Så hvad der egentlig
havde været en fuldkommen almindelig dag, blev samtidig det andet
spæde skridt på en lang forunderlig rejse, men det kunne han jo
ikke vide på det tidspunkt.

